recursal/SuperWikiNEXT-32B huggingface dataset:
**লক্ষ কোটি ডলারের ক্লাব** বা **ট্রিলিয়ন ডলার ক্লাব** বিশ্বের প্রধান কিছু জাতীয় অর্থনীতির একটি অনানুষ্ঠানিক শ্রেণী, যাদের প্রত্যেকের স্থূল অভ্যন্তরীণ উৎপাদন তথা মোট জাতীয় আয় বছরে ১ লক্ষ কোটি মার্কিন ডলারের বেশি। ২০১৭ সালের উপাত্ত অনুযায়ী এরকম ১৬টি রাষ্ট্র আছে। এগুলি হল উত্তর আমেরিকা মহাদেশের রাষ্ট্র কানাডা, মার্কিন যুক্তরাষ্ট্র ও মেক্সিকো, দক্ষিণ আমেরিকা মহাদেশের রাষ্ট্র ব্রাজিল, এশিয়া মহাদেশের রাষ্ট্র জাপান, দক্ষিণ কোরিয়া, চীন, ভারত ও ইন্দোনেশিয়া, ইউরোপ মহাদেশের রাষ্ট্র জার্মানি, ফ্রান্স, ইতালি, যুক্তরাজ্য, স্পেন ও রাশিয়া এবং ওশেনিয়ার রাষ্ট্র অস্ট্রেলিয়া।

১৯৮০-র দশকের শুরুর দিকে বিশ্বের মাত্র দুইটি রাষ্ট্র লক্ষ কোটি ডলার ক্লাবের সদস্য ছিল: মার্কিন যুক্তরাষ্ট্র ও সোভিয়েত ইউনিয়ন। ১৯৮০-র দশকের শেষে এসে জাপান, ফ্রান্স, যুক্তরাজ্য, জার্মানি ও ইতালি এই দলে যোগ দেয়। কিন্তু সোভিয়েত ইউনিয়নের অর্থনীতিতে মন্দা শুরু হলে সেটি দল থেকে বের হয়ে যায়। ১৯৯০-এর দশকে একটিমাত্র রাষ্ট্র এই দলে যোগ দেয় : চীন। ২০০৪ সালে কানাডা ও স্পেন এবং ২০০৬-২০০৮ সালের মধ্যে রাশিয়া, ব্রাজিল, মেক্সিকো, দক্ষিণ কোরিয়া, ভারত ও অস্ট্রেলিয়াও এই দলে আগমন করে। ২০১০-এর দশকে এসে ২০১৭ সালে ইন্দোনেশিয়া সর্বশেষ রাষ্ট্র হিসেবে লক্ষ কোটি ডলারের ক্লাবে অন্তর্ভুক্ত হয়েছে। ভবিষ্যতে নেদারল্যান্ডস ও তুরস্কের যোগ দেওয়ার সম্ভাবনা আছে। এদের বাইরে সৌদি আরব (১৯তম) ও সুইজারল্যান্ড (২০তম) বিশ্বের বৃহত্তম ২০টি অর্থনীতির মধ্যে স্থান পেয়েছে।

উল্লেখ্য যে মার্কিন যুক্তরাষ্ট্রের অর্থনীতি এতই বৃহৎ যে এর চারটি অঙ্গরাজ্যের রাজ্য অর্থনীতির আকার ১ লক্ষ কোটি ডলারের বেশি। এগুলি হল ক্যালিফোর্নিয়া (৩ লক্ষ কোটি ডলার), টেক্সাস (১.৮ লক্ষ কোটি ডলার), নিউ ইয়র্ক (১.৭ লক্ষ কোটি ডলার) ও ফ্লোরিডা (১ লক্ষ কোটি ডলার)। অনুরূপে চীনের তিনটি প্রদেশ কুয়াংতুং (১.৪৭ লক্ষ কোটি ডলার), চিয়াংসু (১.৩৯ লক্ষ কোটি ডলার) ও শানতুং (১.১৫ লক্ষ কোটি ডলার) প্রদেশগুলির প্রাদেশিক অর্থনীতির আকার ১ লক্ষ কোটি মার্কিন ডলারের বেশি।

সারণি
-----

| রাষ্ট্র | অর্থনীতির আয়তন (২০১৭) (লক্ষ কোটি মার্কিন ডলারে) |
| --- | --- |
| মার্কিন যুক্তরাষ্ট্র | ১৯.৩৯ |
| গণচীন | ১২.০১ |
| জাপান | ৪.৮৭ |
| জার্মানি | ৩.৬৮ |
| যুক্তরাজ্য | ২.৬২ |
| ভারত | ২.৬১ |
| ফ্রান্স | ২.৫৮ |
| ব্রাজিল | ২.০৫ |
| ইতালি | ১.৯৩ |
| কানাডা | ১.৬৫ |
| দক্ষিণ কোরিয়া | ১.৫৩ |
| রাশিয়া | ১.৫২ |
| অস্ট্রেলিয়া | ১.৩৮ |
| স্পেন | ১.৩১ |
| মেক্সিকো | ১.১৫ |
| ইন্দোনেশিয়া | ১.০১ |

তথ্যসূত্র
---------

1. 1 2 3  Caleb Silber (জুন ৭, ২০১৯), *Top 20 Economies in the World: Ranking the "Richest" Countries in the World* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Bruce D. Jones (২০১৪), *Still Ours to Lead: America, Rising Powers, and the Tension between Rivalry and Restraint*, Brookings Institution Press, পৃষ্ঠা 40-41 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বিপণন মিশ্রণ** হলো বিপণনের এমন কয়েকটি নিয়ন্ত্রণযোগ্য চলক বা হাতিয়ার, যেগুলোর বিভিন্ন অনুপাত ব্যবহার করে কোম্পানী তার লক্ষ্য-বাজারে সাড়া তৈরির প্রচেষ্টা চালায়। প্রচলিত পণ্য বাজারজাতকরণ ধারণায় বাজারজাতকরণ মিশ্রণ হচ্ছে চারটি: পণ্য (Product), মূল্য (Price), স্থান (Place) এবং প্রসার (Promotion), যেগুলোকে একত্রে ইংরেজি আদ্যক্ষর মিলিয়ে সংক্ষেপে বলা হয় 4Ps।

পণ্য মিশ্রণ
-----------

পণ্য মিশ্রণ বলতে বোঝায় 4Ps, যার *পণ্য* হলো বস্তুগত পণ্য আর সেবার সংমিশ্রণ, যা কোনো কোম্পানী তার লক্ষ্য-বাজারে অর্পণ করে। *মূল্য* হলো সেই পরিমাণ অর্থ, যা একজন ক্রেতাকে পণ্যটি অর্জন করতে ব্যয় করতে হয়। *স্থান* বলতে বোঝায় কোম্পানীর এমন কর্মকাণ্ড, যা পণ্যকে লক্ষ্য-ক্রেতার কাছে সহজলভ্য করে তোলে। *প্রসার* হলো পণ্যের গুণাগুণ তুলে ধরে ক্রেতাকে পণ্যটি ক্রয়ে প্ররোচিত করার কার্যক্রম।

### বিক্রেতার দৃষ্টিকোণ

বিক্রেতার দৃষ্টিকোণ থেকেই মূলত বাজারজাতকরণ মিশ্রণকে বেশি দেখা হয়ে থাকে এবং বেশি আলোচিতও হয়। আর তাই বাজারজাতকরণ মিশ্রণ বলতেই সাধারণত 4P-কেই বুঝিয়ে থাকে।

* **P**roduct
* **P**rice
* **P**lace
* **Promotion**

### ক্রেতার দৃষ্টিকোণ

বিক্রেতার দৃষ্টিকোণ থেকে যেখানে বাজারজাতকরণ মিশ্রণকে 4P দিয়ে সূচিত করা হয়, সেখানে ক্রেতার দৃষ্টিকোণ থেকে বাজারজাতকরণ মিশ্রণ হলো 4Cs।

* **C**ustomer solution
* **C**ustomer cost
* **C**onvenience
* **C**ommunication

একজন প্রকৃত বাজারজাতকারীকে শুধুমাত্র বিক্রেতা বা শুধুমাত্র ক্রেতার দৃষ্টিকোণ থেকেই বিবেচনা করলে চলে না, বরং উভয় দৃষ্টিকোণই পাশাপাশি রেখে বিবেচনা করতে হয়।

| বিক্রেতার দৃষ্টিকোণ | ক্রেতার দৃষ্টিকোণ |
| --- | --- |
| পণ্য | ক্রেতার সমাধান |
| মূল্য | ক্রেতা খরচ |
| স্থান | সুবিধা |
| প্রসার | যোগাযোগ |

সেবা মিশ্রণ
-----------

বাজারজাতকরণ পণ্য মিশ্রণ বলতে যেখানে 4Ps-কে বোঝায়, সেখানে সেবা মিশ্রণও ঐ চারটি P'র সাথে যোগ করে নিয়েছে আরো তিনটি P।

* **P**roduct (পণ্য)
* **P**rice (মূল্য)
* **P**lace (বণ্টন)
* **P**romotion (প্রসার)
* **P**eople (জনগণ)
* **P**rocess (প্রক্রিয়া)
* **P**hysical evidence (বস্তুগত প্রমাণ)

সেবা বাজারজাতকরণ মিশ্রণে অতিরিক্ত যে তিনটি মিশ্রণ উপাদান যোগ হয়েছে তার মূল কারণ হলো সেবার বৈশিষ্ট্য। কেননা সেবা তার চারটি মূল বৈশিষ্ট্যের ভিত্তিতে পণ্যদ্রব্য থেকে আলাদা। এখানে পণ্যের ৪টি মিশ্রণ অন্তর্ভুক্ত হলেও সংজ্ঞাগত দিক দিয়ে মূলত এতদুভয়ের মধ্যে পার্থক্য আছে। সেবা মিশ্রণে *পণ্য* বলতে বোঝায় অদৃশ্য, অস্পৃশ্য, উপযোগিতাপূর্ণ সেবা-পণ্য-কে, যা বাজারজাতকরণের স্বার্থে দৃশ্যমান করার উদ্যোগ নেয়া হয়, *মূল্য* বলতে বোঝায় সেবা সম্মুখিনতায় সেবা সরবরাহকারী ও সেবাগ্রহীতার পারস্পরিক সংস্পর্শে যে মূল্য নির্ধারিত হয়, *বণ্টন* বলতে সরাসরি সেবাদাতা থেকে সেবাগ্রহীতা পর্যন্ত পৌঁছানোর কৌশলকে বোঝায়, *প্রসার* বলতে বোঝায় সেবার গুণাগুণ তুলে ধরে ক্রেতাকে সেবা গ্রহণে প্ররোচিত করা, *জনগণ* বলতে বোঝায় সংশ্লিষ্ট সকল পক্ষ, অর্থাৎ কোম্পানী, সেবাকর্মী এবং সেবাগ্রহীতা সকলেই সেবার মিশ্রণ, *প্রক্রিয়া* বলতে বোঝায় যে প্রক্রিয়ায়, যন্ত্রকৌশলে সেবা উপস্থাপিত হয় কিংবা সেবা ভোগ করা হয়, *বস্তুগত প্রমাণ* বলতে বোঝায় যে পরিবেশে সেবা সরবরাহ করা হয়, কিংবা ভোগ করা হয়

তথ্যসূত্র
---------

1. 1 2  *Principles of Marketing* (10th Edition), Philip Kotler & Gary Armstrong, Pearson Prentice Hall (International Edition), আইএসবিএন ০-১৩-১২১২৭৬-১; প্রকাশকাল: ২০০৩-২০০৪। পরিদর্শনের তারিখ: এপ্রিল ৮, ২০১১ খ্রিস্টাব্দ।

বহিঃসংযোগ
---------
**মুহাম্মদ আইয়ুব ইবনে মুহাম্মদ ইউসুফ ইবনে সুলায়মান উমর** (আরবী: محمد أيوب بن محمد يوسف بن سليمان عمر) একজন সৌদি আরবের ইমাম, ক্বারী এবং ইসলামী পণ্ডিত ছিলেনন। তিনি সৌদি আরবের মদিনায় মসজিদে নববীর ইমাম ছিলেন। তিনি মদীনা ইসলামী বিশ্ববিদ্যালয়-এ পবিত্র কোরআন ও ইসলামি শিক্ষা অনুষদে তাফসির বিভাগের সদস্য এবং পবিত্র কোরআন মুদ্রণের জন্য বাদশাহ ফাহদ কমপ্লেক্সের কমিটির সদস্য ছিলেন।

শৈশবকাল
-------

মুহাম্মদ আইয়ুব ১৯৫২ বা ১৯৫৩ এর মধ্যে সৌদি আরবের মক্কায় জন্মগ্রহণ করেছিলেন ।
তাঁর বাবা ছিলেন এক দরিদ্র মানুষ, যার পরিবার বার্মার মুসলমানদের বিরুদ্ধে চালিত অত্যাচার থেকে বাচতে জন্মভূমি বার্মা থেকে পালিয়ে মক্কায় চলে এসেছিল। তাঁর বাবা যখন বার্মায় কারাবন্দী ছিলেন তখন পরিবার চালাতে তার বড়ভাই কাজ করত, তার শৈশব অভিজ্ঞতা সুখকর ছিল না।।

পড়ালেখা
--------

তিনি ১৩৮৫ হিজরিতে (১৯৬৫/৬৬) মক্কায় খলিল ইবনে আবদুর-রহমান-আল-ক্বারি'র অধীনে কুরআন হিফজ সম্পন্ন করেন। ১৩৮৬ হিজরিতে (১৯৬৬/৬৭) প্রাথমিক শিক্ষা শেষ করার পরে তিনি মদিনায় চলে যান, যেখানে তিনি ১৩৯২ হিজরিতে (১৯৭২) একটি ইসলামী স্কুলে মাধ্যমিক এবং উচ্চ মাধ্যমিক শিক্ষা শেষ করেন। 

এরপরে তিনি ১৩৯৬ হিজরিতে (১৯৭৬) স্নাতক ডিগ্রি লাভ করে মদীনা ইসলামী বিশ্ববিদ্যালয় শরিয়া বিভাগে। তাফসির এবং `উলুম আল কুরআন (কোরআনের অনুচ্ছেদে ও কুরআনের বিজ্ঞান) বিষয়ে বিশেষত্ব অর্জন করেন, পবিত্র কুরআন ও ইসলামি শিক্ষা অনুষদ থেকে স্নাতকোত্তর ডিগ্রি লাভ করেন। তিনি ১৪০৮ হিজরিতে ( ১৯৮৮) একই অনুষদ থেকে ডক্টরেট ডিগ্রি লাভ করেন। 

স্কুলে অধ্যয়নের পাশাপাশি তিনি মদীনায় অন্যান্য বহু ইসলামী আলেমের অধীনে তাফসীর ও এর সাথে সম্পর্কিত বিজ্ঞান, চার মাযহাবের ফিকহ, হাদীস ও হাদীস পরিভাষা ও উসুল আল-ফিকহ সহ আরও পড়াশোনা করেন।

কর্মজীবন
--------

১৪১০ হিজরি (১৯৯০) তিনি মসজিদে নববী এর ইমাম হিসাবে নিযুক্ত হন । ১৪১৭হিজরী (১৯৯৭) অবধি এই পদে অধিষ্ঠিত ছিলেন। তারপরে তাকে অপসারণ করা হয়। পরে তিনি মসজিদে কূবা এবং অন্যান্য মসজিদে ইমাম হিসাবে কয়েক বছর অতিবাহিত করেছিলেন। তারাবিহ নামাজ পড়ানোর জন্য ২০১৫ (১৪৩৬ হিজরি) -তে তাকে মসজিদে নববী তে ইমাম নিযুক্ত করা হয়েছিল।

মৃত্যু
------

তিনি ১৬ এপ্রিল ২০১৬ এ মারা যান। তাকে মদিনার জান্নাতুল বাকি কবরস্থানে তাকে দাফন করা হয়।

তথ্যসূত্র
---------

1. 1 2  Harun Abu Ayyub (৮ এপ্রিল ২০১০)। "نبذة عن فضيلة الشيخ"। mdayyoub.com। ৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১২।
2. 1 2  "A Tribute to Shaykh Muhammad Ayyub – the great Qari of our generation"। abuisaam.com। ২৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৯।
3. 1 2  "الشيخ محمد أيوب بن محمد يوسف بن سليمان عمر"। hudaelislam.org। ২০ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১২।
4. ↑  "من الحرم النبوي (Recordings from Al-Masjid an-Nabawi)"। ৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৯।
5. ↑  The death of the Imam of the Prophet's Mosque, Sheikh Mohammad Ayoub enter in April 16, 2016
**রোনাল্ড বার্ড আকানা** (জন্ম ৮ সেপ্টেম্বর, ১৯২৮) একজন মার্কিন প্রাক্তন বিমানবালা, যিনি ইউনাইটেড এয়ারলাইন্সের কেবিন ক্রু হিসাবে ৬৩ বছর কাজ করেছেন এবং যিনি আনুমানিক ২০০ মিলিয়ন এয়ারমাইল ভ্রমণ করেছেন।  তিনি ছিলেন বিশ্বের দীর্ঘতম ফ্লাইট পরিচর্যাকারী এবং গিনেস বুক অফ রেকর্ডসে তার নাম অন্তর্ভুক্তি করা হয়েছে।

কর্মজীবন
--------

আকানা ১৯৪৯ সালে একটি স্থানীয় সংবাদপত্রের বিজ্ঞাপন দেখে ২১ বছর বয়সে ইউনাইটেড এয়ারলাইন্সে স্টুয়ার্ড পদের জন্য আবেদন করেছিলেন। ফ্লাইট স্টুয়ার্ড হিসাবে তার আবেদন করার কারণ ছিল মূল ভূখণ্ডে যাওয়া, যা সেই দিনগুলিতে একটি বিশাল ব্যাপার ছিল। এই সময়ে আকানা হাওয়াই বিশ্ববিদ্যালয়ের ছাত্র ছিলেন। যোগদানের পর তিনি বোয়িং স্ট্র্যাটোক্রুজারে মূল ভূখণ্ডে উড়তে শুরু করেন।  তার কাজ করার সময় শুধুমাত্র দুই বছর তিনি বাইরে ছিলেন মানেকোরীয় যুদ্ধে কাজ করেছিলেন।  ২০১২ সালের আগস্টে, ৬৩ বছরের চাকরির পর অবসর গ্রহণ করেন। এই সময়ের মধ্যে তিনি ২০০ মিলিয়ন এয়ারমাইল তিনি আকাশে উড়ে বেরিয়েছেন।

ব্যক্তিগত জীবন
--------------

আকানা হনলুলুতে ৮ সেপ্টেম্বর, ১৯২৮ সালে জন্মগ্রহণ করেন।   তার স্ত্রীও একজন বিমানবালা ছিলেন, কিন্তু বিয়ের পর তাকে ছেড়ে দিতে হয়েছিল।  তাদের মেয়ে জিনও বিমানবালা হিসেবে কর্মজীবন শুরু করেন।

তথ্যসূত্র
---------

1. ↑  "Longest career as a Flight attendant: Ron Akana sets world record"। *worldrecordacademy.com*। ২০১২-০৮-২৯। সংগ্রহের তারিখ ২০১৪-০৩-০৫।
2. ↑  "Flugbegleiter stellt mit 63 Berufsjahren Rekord auf"। *Die Welt* (German ভাষায়)। ২০১২-০৮-২৯। সংগ্রহের তারিখ ২০১৪-০৩-০৫। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Laura Frommberg (২০১২-০৮-৩০)। "63 Jahre über den Wolken"। *aerotelegraph.com* (German ভাষায়)। সংগ্রহের তারিখ ২০১৪-০৩-০৫। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Flight Attendant Ron Akana enters Guinness Book of World Records for 63 Years of Flight Service"। *travelerstoday.com*। ২০১২-০৮-২৯। সংগ্রহের তারিখ ২০১৪-০৩-০৫।
5. 1 2 3 4  Michelle Higgins (২০১২-০৩-১৭)। "63 Years Flying, From Glamour to Days of Gray"। *The New York Times*। সংগ্রহের তারিখ ২০১৪-০৩-০৫।
6. ↑  Jennifer Sinco Kelleher (২০১২-০৮-২৮)। "Ron Akana, 83-Year-Old Flight Attendant, Lands In Guinness Book Of World Records"। *Huffington Post*। সংগ্রহের তারিখ ২০১৪-০৩-০৫।
7. ↑  "Longest career as a flight attendant"। *Guinness World Records*। সংগ্রহের তারিখ ৮ জানুয়ারি ২০২২।
**বিপ্লবী ছাত্র মৈত্রী** বাংলাদেশের ছাত্র রাজনীতিতে একটি প্রগতিশীল বামপন্থী ছাত্র সংগঠন। এটি মার্কসবাদী-লেনিনবাদী ধারার একটি ছাত্র গণসংগঠন। যারা বাংলাদেশে একমুখী-বিজ্ঞানভিত্তিক জনগণতান্ত্রিক শিক্ষাব্যবস্থা প্রতিষ্ঠার জন্য লড়াই করছে।

ইতিহাস
------

'বিপ্লবী ছাত্র মৈত্রী' একটি স্বাধীন স্বতন্ত্র ছাত্র সংগঠন। ১৯৮০ সালের ৬ ডিসেম্বর ঢাকা বিশ্ববিদ্যালয়ের বটতলায় জাতীয় ছাত্র আন্দোলন, পূর্ব বাংলা ছাত্র ইউনিয়ন, জাতীয় ছাত্রদলের দুটি কেন্দ্রের সমন্বয়ে প্রতিষ্ঠিত হয় 'বিপ্লবী ছাত্র মৈত্রী'।
সংগঠনের জন্মলগ্নেই ঘোষিত হয়েছিল যে, সংগঠনটি বাম প্রগতিশীল ছাত্র রাজনীতির অঙ্গনে এই বিপ্লবী ঐক্যের প্রক্রিয়াকে ত্বরান্বিত করবে। ছাত্র সমাজকে তাদের গণতান্ত্রিক শিক্ষার দাবি ও অধিকার আদায়ের জন্য সমাজ পরিবর্তনের লড়াইয়ে সামিল হতে হবে। এরশাদীয় সামরিক শাসনবিরোধী আন্দোলনের শুরু থেকেই 'বিপ্লবী ছাত্র মৈত্রী' আপোষহীন ও লড়াকু সংগঠন হিসেবে পরিচিতি পায়। 
স্বৈরশাসক এরশাদ ক্ষমতা গ্রহণের সাথে সাথেই যখন সকল রাজনৈতিক দল এবং ছাত্র সংগঠন নিজেদের করণীয় নির্ধারণে কালক্ষেপণ করছিলো তখন বিপ্লবী ছাত্র মৈত্রী ঢাকা বিশ্ববিদ্যালয়ে এরশাদের বিরুদ্ধে দেশের প্রথম বিক্ষোভ মিছিল করে। 
স্বৈরাচারী এরশাদ সরকারের বিরুদ্ধে পোস্টার লাগাতে গিয়ে প্রথম গ্রেপ্তার হন বিপ্লবী ছাত্রমৈত্রীর তিনজন কর্মী। যা ছিলো এরশাদ বিরোধী আন্দোলনের প্রথম গ্রেফতার।

স্লোগান
-------

শ্রমজীবী জনতার সাথে একাত্ম হও!

কেন্দ্রীয় কার্যালয়
--------------------

সংগঠনটির কেন্দ্রীয় কার্যালয় রাজধানী ঢাকার কাটাবনের সাহেরা ট্রপিক্যাল সেন্টারে।

কেন্দ্রীয় কমিটি
----------------

'বিপ্লবী ছাত্র মৈত্রী'র ১৫তম জাতীয় কাউন্সিলের মাধ্যমে ঘোষিত কেন্দ্রীয় কমিটির সভাপতি সাদেকুল ইসলাম সোহেল, সাধারণ সম্পাদক দিলীপ রায়, সহ সভাপতি রিয়ন রায়,অনুপ কুমার, সহ সাধারণ সম্পাদক জাবির আহমেদ জুবেল এবং সাংগঠনিক সম্পাদক রনজু হাসান।

তথ্যসূত্র
---------

1. ↑  "বিপ্লবী ছাত্র মৈত্রীর নবগঠিত কমিটির শপথ গ্রহণ"। *desh rupantor*। 26/2/2022। সংগ্রহের তারিখ |২৬ ফেব্রুয়ারি, ২০২২।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
2. ↑  "১৪ ফেব্রুয়ারী ১৯৮৩"। *Sylhet Today24*। 14/2/2016। সংগ্রহের তারিখ |১৮ সেপ্টেম্বর, ২০২২।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
**ঝিল শিংঘি** (বৈজ্ঞানিক নাম: *Heteropneustes fossilis*) (ইংরেজি: **Asian stinging catfish বা fossil cat**) হচ্ছে **Heteropneustidae** পরিবারের *Heteropneustes* গণের একটি স্বাদুপানির মাছ।

বর্ণনা
------

ঝিল শিংঘি
ঝিল শিংঘির দেহ লম্বা, শ্রোণীপাখনা পর্যন্ত প্রায় চোঙাকৃতির কিন্তু পিছনে চাপা। এদের মাথা অবনমিত, পৃষ্ঠভাগ এবং পার্শ্বদিকে অস্থিগঠিত পিট দ্বারা আবৃত। অক্সিপিটাল প্রসেস পৃষ্ঠপাখনার গোড়া পর্যন্ত বিস্তৃত নয়। মুখ ছোট এবং প্রান্তীয়; চোয়ালের দাঁত ভিলি আকৃতির যা সারিব্দধভাবে অবস্থান করে। জিহ্বাটি মুখের তালুতে প্রায় সম্পূর্ণভাবে আটকে থাকে। ৪ জোড়া সুগঠিত স্পর্শী বিদ্যমান। এই মাছ প্রায় ৩০ সেমি পর্যন্ত লম্বা হয়।

পৃষ্ঠপাখনা খাটো, সাধারণত বক্ষপাখনা শীর্ষের উপর থেকে আরম্ভ হয়। বক্ষপাখনা শক্তিশালী কাঁটাযুক্ত যার অন্তঃস্থ কিনারা করাতের ন্যায় ধারালো এবং সামনের কিনারায় অল্প সংখ্যক ক্ষুদ্র ক্ষুদ্র দাঁত থাকে। পায়ুপাখনার গোড়া দীর্ঘ, একটি সুস্পষ্ট খাঁজ দ্বারা পুচ্ছপাখনা থেকে পৃথক। এদের পুচ্ছপাখনা গোলাকার। এই মাছের উল্লেখযোগ্য অঙ্গ সংস্থানিক বৈশিষ্ট্য হলো, এদের কশেরুকার উভয় পার্শ্বে এক জোড়া দীর্ঘ ফাঁপা বায়ুথলি থাকে। এরা প্রায় ৪২,০০০ থেকে ১৫,৭৫০টি ডিম দেয়। নিষিক্ত ডিমগুলো আঠালো, তলদেশে থাকে, গোলাকৃতির এবং সবুজ বর্ণের।

স্বভাব ও আবাসস্থল
-----------------

ঝিল শিংঘি তলদেশবাসী এবং সর্বভুক প্রকৃতির শিকারি মাছ। তলদেশের কাছাকাছি ঝাঁক বেঁধে বাস করে। শুষ্ক মৌসুমে এরা সাধারণত অর্ধতরল ও অর্ধ শুষ্ক কাদায় বাস করে। এমনকি এরা যখন মাঠঘাট শুকিয়ে যায় তখন এরা মাটির ফাটল বা ছিদ্র দিয়ে বেরিয়ে আসে। বর্ষার শুরুতে বদ্ধ জলাশয়ে এদের প্রজনন ঘটে।

বিস্তৃতি
--------

ঝিল শিংঘি বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড ও লাওসের স্থির পানির জলাশয়ে এরা ব্যাপকভাবে বিস্তৃত। তবে ঈষৎ লবণাক্ত পানিতে বিরল।

অর্থনৈতিক গুরুত্ব
-----------------

বাণিজ্যিকভাবে এই মাছ খুবই গুরুত্বপূর্ণ। বাংলাদেশের অভ্যন্তরীণ মৎস্য সম্পদে ঝিল শিংঘির অবদান অনেক।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। প্রায় সহজেই পাওয়া যায়, তবে প্রকৃতিতে এর সংখ্যা দিন দিন কমে যাচ্ছে।

আরও দেখুন
---------

* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

তথ্যসূত্র
---------

1. 1 2 3 4 5  সাহা, বিমল কান্ত (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৯৩–১৯৪। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
নাগাশিমা চেক ড্যাম
**নাগাশিমা বাঁধ** জাপানের ওই নদীর উপর একটি বাঁধ। জাপানের ওই নদী হোনশু দ্বীপের শিজুওকা প্রশাসনিক অঞ্চলের হাইবারা জেলার কাওয়ানেহন শহরে অবস্থিত।

ইতিহাস
------

বিংশ শতাব্দীর শুরুতে জাপানের মেইজি সরকার জলবিদ্যুৎ উন্নয়নের জন্য ওই নদী উপত্যকার সম্ভাবনা উপলব্ধি করে। উচ্চ প্রবাহ এবং দ্রুত স্রোত হিসাবে ওই নদীকে চিহ্নিত করা হয়। এই নদীর পার্বত্য উপত্যকা এবং উপনদীগুলি খাড়া উপত্যকায় অবস্থিত। শুধু তাইই নয় এই অঞ্চলে প্রচুর বৃষ্টিপাতও হয়। এই এলাকা জনবসতিও খুব কম ছিল। ১৯০৬ সালে অ্যাংলো-জাপানি হাইড্রোইলেকট্রিক কোম্পানি নামে একটি যৌথ উদ্যোগ কোম্পানি প্রতিষ্ঠিত হয়। এই কোম্পানি শিজুওকা প্রশাসনিক অঞ্চলের ওই নদী এবং ফুজি নদীর সম্ভাবনাকে কাজে লাগানোর পরিকল্পনা নিয়ে গবেষণা ও নকশার কাজ শুরু করে। এই কোম্পানির নতুন নামকরণ করা হয় হায়াকাওয়া ইলেকট্রিক। ১৯৫০-এর দশকের মাঝামাঝি সময়ে ওই নদী এবং এর উপনদীগুলির উপরিভাগে বেশ কয়েকটি বাঁধ তৈরি করা হয়।

১৯৫৪ সালের সেপ্টেম্বর মাসে একটি টাইফুনের কারণে ওই নদীর নিম্নপ্রবাহে বন্যা দেখা দেয়। বন্যার ফলে টোকিওতে কেন্দ্রীয় সরকার একটি নতুন বাঁধ তৈরির পরিকল্পনা করে। পরিকল্পনা করা হয় যে এই বাঁধের জলাধার থেকে শিল্প ও কৃষিক্ষেত্রে জল সরবরাহ করা হবে। বন্যা নিয়ন্ত্রণ ছাড়াও এটি একটি "বহুমুখী" বাঁধ হিসাবে এর পরিকল্পনা ন্যায়সঙ্গত ছিল। ১৯৬০-এর দশকে টোকাইডো শিনকানসেন এবং টোমেই এক্সপ্রেসওয়ে নির্মাণের জন্য নাগাশিমা বাঁধ প্রকল্পে বাজেটের অভাব দেখা দেয়। এর নির্মাণ কাজ বিলম্বিত হয়। তবে ১৯৭৪ সালের জুলাই মাসে *তানাবাটা বন্যা* হওয়ার কারণে শিজুওকা শহরের বেশিরভাগ এলাকাকে প্লাবিত হয়। সেই কারণে এই প্রকল্প নির্মাণে অতিরিক্ত গতি পায়।

১৯৭২ সালে নাগাশিমা বাঁধের নির্মাণ কাজ শুরু হয়। ২০০২ সালে মায়েদা কর্পোরেশন, শিমিজু কর্পোরেশন এবং তাকেনাকা কর্পোরেশনের মিলিত প্রচেষ্টায় এই প্রকল্পের কাজ সম্পন্ন হয়। ওগাওয়া রেলওয়ের বাঁধের সান্নিধ্যে কাজটি সহজতর হয়েছিল।

ডিজাইন
------

নাগাশিমা বাঁধ হল কেন্দ্রীয় স্পিলওয়ে সহ একটি ফাঁপা কোর কংক্রিটের বাঁধ। একটি নিয়ন্ত্রিত স্পিলওয়েতে প্রবাহের হার নিয়ন্ত্রণ করার জন্য যান্ত্রিক কাঠামো বা গেট থাকে। নাগাশিমা বাঁধে কোনো জলবিদ্যুৎ উৎপাদন প্রকল্প নেই। এই বাঁধটি এখন জাপানের ভূমি, অবকাঠামো, পরিবহন এবং পর্যটন মন্ত্রণালয় দ্বারা পরিচালিত এবং রক্ষণাবেক্ষণ করা হয়।

নাগাশিমা বাঁধের পলি পড়ার সমস্যা এড়াতে এই বাঁধটির উজানে একটি বড় চেক ড্যাম জলাধার রয়েছে। এটি জাপানে প্রথম সিমেন্টেড বালি এবং নুড়ি পদ্ধতিতে নির্মিত হয়েছিল। এই বাঁধটি জলের স্রোতের গতি হ্রাস করতে সাহায্য করে। যার ফলে বেশিরভাগ বালি এবং পলি মূল নাগাশিমা বাঁধে পৌঁছানোর আগেই অধঃক্ষপ হয়ে এখানে জমা হয়। স্বাভাবিক অবস্থায় এই চেক ড্যামটি সম্পূর্ণ জলের নিচে থাকে এবং পৃষ্ঠ থেকে এটিকে দেখা যায় না।

চারপাশ
------

নাগাশিমা বাঁধ জলাধারটির আশপাশ ঢিঙি নৌকা করে মাছ ধরার জন্য এটি একটি জনপ্রিয় জায়গা। তাছাড়া এর কাছেই রয়েছে উষ্ণ প্রস্রবণ রিসর্ট এবং ওইগাওয়া রেলওয়ে দ্বারা পরিচালিত স্টিম ইঞ্জিন রেলগাড়ি। নিকটতম রেলস্টেশনটি হল *নাগাশিমা ড্যাম স্টেশন*। মিনামি আল্পস ন্যাশনাল পার্কের উচ্চ শৃঙ্গের দিকে যাওয়া পর্বত আরোহীদের কাছে এলাকাটি বেশ জনপ্রিয়।

তথ্যসূত্র
---------

* বার্গার, লুইস। *রোলার কম্প্যাক্টেড কংক্রিট বাঁধ* । প্রযুক্তি এবং প্রকৌশল (2003)।
* বড় বাঁধের উপর জাপান কমিশন। *জাপানে বাঁধ: অতীত, বর্তমান এবং ভবিষ্যত* । CRC প্রেস (2009)। আইএসবিএন 0-415-49432-X
* তথ্য সহ ছবির পৃষ্ঠা
* *ড্রেজিং নিউজ*, ফেব্রুয়ারী 2002 সংখ্যা
**পিত্তাশয়** (ইংরেজি: Gallbladder) অথবা পিত্তথলি বা পিত্তকোষ পরিপাকতন্ত্রের একটি নাশপাতি আকৃতির ফাঁপা অঙ্গ যা যকৃতের ডান খন্ডের নিম্নতলে উদরের আবরক ঝিল্লিহীন খাঁজে তির্যক ভাবে অবস্থান করে।এটি পোর্টা-হেপাটিস এর ডান প্রান্ত থেকে যকৃতের নিম্নকিনারা পর্যন্ত বিস্তৃত। এটির দৈর্ঘ্য প্রায় ৭-১০ সেঃমিঃ এবং প্রস্থ ৩ সেঃমিঃ;খাদ্য পরিপাকে ব্যবহারের জন্য একবারে প্রায় ৩০-৫০ মিলিলিটার পিত্তরস ধারণ করে রাখে। পিত্তের কারণে এটির রং গাঢ় সবুজ দেখায়। এটি পিত্তনালীর মাধ্যমে যকৃৎ ও ডিওডিনাম সাথে যুক্ত।

গঠন
---

পিত্তাশয়কে গঠনগত দিক থেকে নিচ থেকে উপরে ফান্ডাস, দেহ, গ্রীবা এই তিন অংশে ভাগ করা যায়।

* ফান্ডাসঃ এটি পিত্তাশয়ের সর্বনিম্নের অংশ যার কিছু অংশ যকৃতের নিচে অভিক্ষিপ্ত থাকে। এটি সামনের দিকে ডানদিকের নবম পর্শুকার তরুণাস্থির অগ্রভাগের ঠিক নিচে থাকে। এবং পেছন দিকে থাকে অনুপ্রস্থ কোলন।

* দেহঃ ফান্ডাস থেকে গ্রীবা পর্যন্ত অংশটি দেহ। ফান্ডাসসহ দেহের দুই পাশ ও নিম্নতল পেরিটোনিয়াম দিয়ে আবৃত থাকলেও উপরিতল আবরণ বিহীন।

* গ্রীবাঃ দেহ থেকে সিস্টিক নালী পর্যন্ত অংশটি গ্রীবা। এটি কিছুটা ইংরেজি S আকৃতির বাঁক তৈরি করে।

রক্ত সরবরাহ
-----------

এটি সিস্টিক ধমনীর মাধ্যমে রক্ত সরবরাহ পায় যা হেপাটিক ধমনীর ডান শাখা থেকে উদ্ভূত। সিস্টিক শিরার মাধ্যমে রক্ত সরাসরি পোর্টাল শিরায় যায়।

স্নায়ু সরবরাহ
--------------

প্রধানত সিম্প্যাথেটিক স্নায়ু সিলিয়াক ও হেপাটিক প্লেক্সাস এর মাধ্যমে স্নায়ু অনুভূতি প্রদান করে। পিত্তশয়ে প্রদাহ হলে মাঝে মাঝে ডান কাঁধে ব্যথা অনুভুত হয় এর কারণ হল ডান ফ্রেনিক নার্ভ এর কিছু তন্তু ফ্রেনিক ও হেপাটিক প্লেক্সাসের মধ্য দিয়ে পোষ্ট-গ্যাংলিওনিক সিম্প্যাথেটিক ফাইবার বহন করে পিত্তাশয়ে স্নায়ু সরবরাহ প্রদান করে।

পিত্তাশয়ের কাজ
---------------

পিত্তাশয় যকৃৎ থেকে নিঃসৃত পিত্তরসকে ধারণ করে রাখে এবং এর ঘনত্ব যকৃতের চেয়ে দশগুণ বাড়ায়। পিত্তরসের ক্ষারত্ব কমায়।
চর্বিযুক্ত খাবার ডিউওডেনামে আসলে এর মিউকোজা স্তর থেকে কোলিসিস্টোকাইনিন হরমোন ক্ষরণ হয় যা পিত্তাশয়কে সংকোচিত করে এবং ওডির স্ফিংটার শিথিল করে ফলে পিত্তরস দ্রুত ক্ষুদ্রান্ত্রে প্রবেশ করে।
পিত্তাশয় আবশ্যকীয় অঙ্গ নয় কারণ সার্জারি করে এটি কেটে ফেললেও যকৃৎ এর কাজে সমস্যা হয় না, মানুষ স্বাভাবিক জীবন যাপন করতে পারে।

পিত্তাশয়ের রোগ
---------------

* পিত্তাশয়ের প্রদাহ।
* পিত্তপাথুরী।
* পিত্তাশয়ের টিউমার

আরো দেখুন
---------

পিত্তপাথুরী

তথ্যসূত্র
---------

1. ↑  Ginsburg, Ph.D. J.N. (২০০৫-০৮-২২)। "Control of Gastrointestinal Function"। Thomas M. Nosek, Ph.D.। *Gastrointestinal Physiology*। Essentials of Human Physiology। Augusta, Georgia, United State: Medical College of Georgia। পৃষ্ঠা p. 30। ২০০৮-০৪-০১ তারিখে মূল থেকে আর্কাইভ করা। সংগ্রহের তারিখ ২০০৭-০৬-২৯।
2. ↑  A K DATTA,Presenting parts gallbladder,Essentials of Human Anatomy;Thorax & Abdomen;ISBN 81-86793-64-X
3. ↑  Richard S Snell;Clinical Anatomy By Regions;ninth edition;page-193;ISBN ৯৭৮-১-৬০৯১৩-৪৪৬-৪
4. ↑  A K DATTA,nerve supply of gallbladder,Essentials of Human Anatomy;seventh edition;ISBN 81-86793-64-X
5. ↑  A K DATTA,functions of gallbladder,essentials s of Human Anatomy;seventh edition;ISBN 81-86793-64-X
**সৈয়দ আবু হোসেন বাবলা** (জন্ম ১২ অক্টোবর ১৯৫৬) হলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টি (এরশাদ) এর প্রেসিডিয়াম সদস্য এবং জাতীয় সংসদের তিন বারের নির্বাচিত সংসদ সদস্য।

প্রাথমিক জীবন
-------------

সৈয়দ আবু হোসেন ১৯৫৬ সালের ১২ অক্টোবর জন্মগ্রহণ করেন। তার পিতার নাম সৈয়দ একরাম হোসেন ও মাতার নাম ফাতেমা খাতুন।

রাজনৈতিক জীবন
-------------

আবু হোসেন ছাত্র জীবনে বাংলাদেশ ছাত্রলীগের সাথে জড়িত ছিলেন। তিনি বাংলাদেশ কৃষি বিশ্ববিদ্যালয়ের ছাত্রসংসদের সাধারণ সম্পাদক ছিলেন। এরপর তিনি আওয়ামীগের রাজনীতি সাথে জড়িত হন। 

শেখ হাসিনার ব্যক্তিগত সহকারী হিসাবেও কাজ করেন। কিন্তু দলের মনোনয়ন না পেয়ে স্বতন্ত্র প্রার্থী হয়ে নির্বাচন করলে আওয়ামী লীগ থেকে তাকে বহিস্কার করে।

পরে তিনি জাতীয় পার্টিতে যোগ দেন।

আবু হোসেন বাবলা ১৯৮৬ সালে প্রথম সংসদ সদস্য নির্বাচিত হন জাতীয় পার্টি প্রার্থী হিসেবে ঢাকা-৪ আসন থেকে। ১৯৮৮ সালে তিনি পুনরায় একই আসন থেকে জাতীয় পার্টি প্রার্থী হিসেবে সংসদ সদস্য হন।

বাবলা ২০০৮ সাধারণ নির্বাচনে জাতীয় পার্টি প্রার্থী হিসেবে প্রাথী হয়ে ঢাকা-৫ আসন থেকে নির্বাচন করেন কিন্তু পরাজিত হন। 

২০১৪ সালে তিনি ঢাকা-৪ আসন থেকে মহাজোটের ব্যানারে জাতীয় পার্টি প্রার্থী হিসেবে নির্বাচনে অংশগ্রহণ করেন এবং ১৭,৭৭২টি ভোট পেয়ে বিজয়ী হন।

২০১৮ সালের একাদশ জাতীয় সংসদ নির্বাচনে তিনি মহাজোটের ব্যানারে জাতীয় পার্টি প্রার্থী হিসেবে অংশগ্রহণ করে বিজয়ী হন।

২০২৪ সালের দ্বাদশ জাতীয় সংসদ নির্বাচনে তিনি জাতীয় পার্টি প্রার্থী হিসেবে অংশগ্রহণ করে পরাজিত হন।

তথ্যসূত্র
---------

1. ↑  "সানজিদার সমর্থন উল্টো ফল আনতে পারে"। *প্রথম আলো*। সংগ্রহের তারিখ ২০১৮-১২-০২।
2. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
4. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
5. ↑  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
অন্য ব্যবহারের জন্য শিরীণ আখতার দেখুন।

**শিরীন আখতার** (**জন্ম:** ১২ এপ্রিল ১৯৫৪) হলেন বাংলাদেশের একজন রাজনীতিবিদ ও মুক্তিযোদ্ধা। তিনি ফেনী-১ আসনের জাতীয় সংসদ সদস্য।

প্রাথমিক জীবন
-------------

শিরীন আখতার ১২ এপ্রিল ১৯৫৪ সালে তৎকালীন পূর্ব পাকিস্তানের নোয়াখালীর ফেনীতে জন্মগ্রহণ করেন। তিনি বেগম বদরুন্নেসা সরকারি মহিলা কলেজে অধ্যয়ন শেষে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

রাজনৈতিক জীবন
-------------

শিরীন আখতার ছাত্র জীবন থেকেই রাজনীতি শুরু করেন। ছিলেন জাসদ ছাত্রলীগ বেগম বদরুন্নেসা সরকারি মহিলা কলেজ কমিটির সভাপতি। তিনি ডাকসু নির্বাচনে ঢাকা বিশ্বাবিদ্যালয় শামসুন্নাহার হল ছাত্রী সংসদের সমাজ সেবা সম্পাদক ছিলেন। ১৯৯০-এর গণঅভ্যুত্থানে শ্রমিক জোট, স্কপ, ঐক্যবদ্ধ নারী সমাজের কেন্দ্রীয় নেত্রী হিসেবে ভূমিকা রাখেন। 

তিনি ১২ মার্চ ২০১৬ সাল থেকে বাংলাদেশের সাবেক তথ্যমন্ত্রী হাসানুল হক ইনুর নেতৃত্বাধীন দল জাতীয় সমাজতান্ত্রিক দলের সাধারণ সম্পাদক।

তিনি ২০১৪ সালের দশম জাতীয় সংসদ নির্বাচনে ফেনী-১ আসন থেকে বিনা প্রতিদ্বন্দ্বিতায় সংসদ সদস্য মনোনীত হন। ২০১৮ সালের একাদশ জাতীয় সংসদ নির্বাচনে তিনি ফেনী-১ আসন থেকে আওয়ামী লীগের সমর্থনে জাতীয় সমাজতান্ত্রিক দলের প্রার্থী হিসেবে নৌকা প্রতীক নিয়ে পুনরায় সংসদ সদস্য মনোনীত হন।

### মুক্তিযুদ্ধে ভূমিকা

শিরীন আখতার মুক্তিযুদ্ধে সক্রিয়ভাবে অংশ নিয়েছেন।

ব্যক্তিগত জীবন
--------------

শিরীন আখতারের স্বামী মনিরুল ইসলাম (মার্শাল মনি) মুক্তিযুদ্ধের সংগঠক। এই দম্পতীর একমাত্র পুত্র অমিত মনসিজ পেশায় চিকিৎসক।

তথ্যসূত্র
---------

1. 1 2  "১০ম জাতীয় সংসদ সদস্য তালিকা (বাংলা)"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৮-০৬-২৬ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
2. ↑  *বাংলাদেশ গেজেট : অতিরিক্ত সংখ্যা* (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৮। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
3. 1 2 3 4  শিরীন আখতার (২০১২)। *নারী রাজনীতি ও রাষ্ট্র (হার্ডকভার)*। বাংলাদেশ: অ্যাডর্ন পাবলিকেশন। পৃষ্ঠা ২২১।
4. 1 2  "Constituency 265\_10th\_Bn"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
**সাগুফতা ইয়াসমিন এমিলি** (জন্ম: ৩ নভেম্বর ১৯৬২) একজন বাংলাদেশী নারী রাজনীতবিদ, নারীবাদী ও সংসদ সদস্য। তিনি মুন্সীগঞ্জ-২ থেকে আওয়ামী লীগের প্রার্থী হয়ে ২০০৯ ও ২০১৪ সালে জাতীয় সংসদের সদস্য নির্বাচিত হয়েছেন।

প্রাথমিক জীবন
-------------

সাগুফতা ইয়াসমিন এমিলি ১৯৬২ সালের ৩ নভেম্বর মুন্সগঞ্জ জেলায় জন্মগ্রহণ করেন। তিনি বিএসসি সম্পন্ন করেছেন।

জীবনী
-----

সাগুফতা ইয়াসমিন এমিলি আওয়ামী লীগের ডাকা সরকার বিরোধী হরতালে ২০০৪ খ্রিষ্টাব্দের ২৫শে আগস্ট গ্রেপ্তার হন। ১৫ই আগস্ট ২০০৪ এ ঢাকা গ্রেনেড হামলার প্রতিবাদে এ হরতাল ডাকা হয়েছিল। গ্রেফতারের সময় অন্যান্য নারী নেত্রীদের সাথে তাকেও পুলিশের গাড়িতে টেনে হিঁচড়ে ওঠানো হয়, সেসময় কারো কারো কাপড় ছিঁড়ে যায়। এমিলি প্রথম ১৯৯৬ সালে সংসদের সংরক্ষীত মহিলা আসনের সদস্য মনোনীত হয়েছিলেন। তিনি মুন্সীগঞ্জ-২ থেকে ২০০৯ সালের জানুয়ারিতে বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন। রাষ্ট্রপতি ইয়াজউদ্দিন আহম্মেদ ২৪ জানুয়ারি ২০০৯ সালে তাকে সংসদের হুইপ হিসেবে নিয়োগ দেন।

এমিলি ৫ জানুয়ারি ২০১৪ সাধারণ নির্বাচনে পুনরায় জয়ী হয়। ৮ মার্চ ২০১০ এ ট্রান্সপারেন্সি ইন্টারন্যাশনাল বাংলাদেশ আয়োজিত এক গোলটেবিল বৈঠকে ধর্ম দ্বারা নিয়ন্ত্রিত সন্ত্রাসবাদকে বাংলাদেশের নারীদের এগিয়ে যাওয়ার পথের অন্তরায় হিসেবে বর্ণনা করেন। ১০ জানুয়ারি ২০১৬ সালে বিএসআরএম এবং ডেইলি স্টার আয়োজিত "পদ্মা সেতু— উন্নয়নের নতুন মহাসড়ক" উপস্থাপনায় তিনি তার এলাকায় নদীভাঙনের কারণে ক্ষয়ক্ষতির সম্ভাবনা তুলে ধরেন যে কারণে সরকারকে খরচ করতে হতে পারে লক্ষ লক্ষ টাকা কেবল নদীভাঙন রোধে বালির বস্তা ব্যবহারেই। জুলাই ২০১৬ সালে তিনি বেশ কিছু বেসরকারি সংস্থাকে রাষ্ট্রবিরুদ্ধ কর্মকান্ডে সংশ্লিষ্টতার দরুণ অভিযুক্ত করেন। সরকারকে তাদের বিরুদ্ধে পদক্ষেপ নেয়ার জন্য আহ্বান করেন।

তথ্যসূত্র
---------

1. ↑  "The heritage of Munshiganj"। *The Daily Star* (ইংরেজি ভাষায়)। ৩০ নভেম্বর ২০১৬। সংগ্রহের তারিখ ১৯ নভেম্বর ২০১৭।
2. ↑  "Country crippled in hartal Rail links collapse; cops club CPB leader Selim; today's hartal curtailed to 1pm"। *archive.thedailystar.net*। The Daily Star। ২৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৭।
3. ↑  "Vote for Boat for digital Bangladesh"। *The Daily Star* (ইংরেজি ভাষায়)। ১৭ ডিসেম্বর ২০০৮। সংগ্রহের তারিখ ১৯ নভেম্বর ২০১৭।
4. ↑  "AL, BNP hold parliamentary party meet tomorrow"। *The Daily Star* (ইংরেজি ভাষায়)। ২৪ জানুয়ারি ২০০৯। সংগ্রহের তারিখ ১৯ নভেম্বর ২০১৭।
5. ↑  "Include domestic work in labour law"। *The Daily Star* (ইংরেজি ভাষায়)। ১১ মার্চ ২০১০। সংগ্রহের তারিখ ১৯ নভেম্বর ২০১৭।
6. ↑  "Women's role in decision making vital for good governance"। *The Daily Star* (ইংরেজি ভাষায়)। ৮ মার্চ ২০১০। সংগ্রহের তারিখ ১৯ নভেম্বর ২০১৭।
7. ↑  "Up to an uphill Padma task"। *The Daily Star* (ইংরেজি ভাষায়)। ১০ জানুয়ারি ২০১৬। সংগ্রহের তারিখ ১৯ নভেম্বর ২০১৭।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**ফলতা** হল পশ্চিমবঙ্গ-এর জেলা দক্ষিণ চব্বিশ পরগনার একটি শিল্প শহর। এটি হুগলি নদীর পূর্বতীরে অবস্থিত।

অবস্থান
-------

**ফলতা** দক্ষিণ চব্বিশ পরগনা জেলার ডায়মন্ড হারবারের অদূরেই গঙ্গার তীরে গড়ে উঠেছে। কলকাতা থেকে এর দূরত্ব ৪৫ কিলোমিটার এবং কলকাতার কেন্দ্র থেকে এর দূরত্ব ৫৫ কিলোমিট

অর্তনৈতিক এলাকা
---------------

ফলতায় ২৮০ একর জমির ওপর রপ্তানি প্রক্রিয়াকরণ অঞ্চলের (ইপিজেড) সূত্রপাত হয়। এই ২৮০ একরের মধ্যে ১৯৩ একর অর্থাৎ বেশিরভাগটাই ছিল কলকাতা বন্দর কর্তৃপক্ষের জমি। বাকি ৮৭ একর জমি কৃষকদের বাস্তু ও কৃষিজমি, যা অধিগ্রহণ করা হয়। এই শিল্পাঞ্চল প্রধানত কেন্দ্রীয় সরকারের উদ্যোগে গড়ে উঠলেও রাজ্যের বামফ্রন্ট সরকার সেখানে গুরুত্বপূর্ণ ভূমিকা নেয়। তারাই কৃষকদের জমি অধিগ্রহণ করে, বাসস্থান থেকে উচ্ছেদ করে দুটো গ্রামের অধিবাসীদের অন্যত্র চলে যেতে বাধ্য করে। অতঃপর শিল্পাঞ্চল নিরুপদ্রবে চালনা করার যাবতীয় দায়িত্ব গ্রহণ করে।
ফলতার এই শিল্পাঞ্চলটি ২০০৩ সালের গোড়ায় ‘বিশেষ অর্থনৈতিক অঞ্চল’ বা সেজ-এ রূপান্তরিত হয়।

তথ্যসূত্র
---------

1. ↑  "ফলতা বিশেষ শিল্পাঞ্চলের কথা"। ১৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৬।
**কাজী কেরামত আলী** (**জন্ম:** ২২ এপ্রিল ১৯৫৪) বাংলাদেশের একজন রাজনীতিবিদ যিনি রাজবাড়ী-১ আসনের সংসদ সদস্য। তিনি শিক্ষা প্রতিমন্ত্রী ছিলেন।

প্রাথমিক জীবন
-------------

কাজী কেরামত আলী ১৯৫৪ সালে ২২ এপ্রিল রাজবাড়ী জেলার হাসপাতাল রোডের সজ্জনকান্দার বাসায় জন্মগ্রহণ করেন। তাঁর পিতার কাজী হেদায়েত হোসেন ছিলেন গণপরিষদ সদস্য। মাতার নাম মনাক্কা বেগম। তিনি রাজবাড়ী সরকারি কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বি.কম (অনার্স) ও এম.কম ডিগ্রি লাভ করেন। তার স্ত্রী রেবেকা সুলতানা সাজু। তাদের একমাত্র কন্যা কানিজ ফাতেমা চৈতি।

রাজনৈতিক জীবন
-------------

তিনি ১৯৯০ সাল থেকে বর্তমান পর্যন্ত রাজবাড়ী জেলার বাংলাদেশ আওয়ামী লীগের সাধারণ সম্পাদক হিসেবে দায়িত্ব পালন করছেন।

তিনি ১৯৯২ সালে ৫ম জাতীয় সংসদে বাংলাদেশ আওয়ামী লীগের মনোনয়ন নিয়ে উপ-নির্বাচনে জাতীয় সংসদ সদস্য নির্বাচিত হন এবং ডাক, তার ও টেলিযোগাযোগ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ১৯৯৬ সালে তিনি ৭ম জাতীয় সংসদে বাংলাদেশ আওয়ামী লীগের মনোনয়ন নিয়ে দ্বিতীয় বার জাতীয় সংসদ সদস্য নির্বাচিত হন এবং দুর্যোগ ব্যবস্থাপনা ও ত্রাণ মন্ত্রণালয় সম্পর্কিত স্থায়ী কমিটির ও মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।

২০০৮ সালে তিনি ৯ম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৃতীয় বার জাতীয় সংসদ সদস্য নির্বাচিত হন। এই সংসদে তিনি সংস্কৃতি বিষয়ক মন্ত্রণালয় সম্পর্কিত স্থায়ী কমিটির সভাপতি এবং জাতীয় সংসদের গ্রন্থাগার কমিটির সদস্য হিসেবে দায়িত্ব পালন করেন।

২০১৪ সালে ১০ম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে জাতীয় চতুর্থ বার সংসদ সদস্য নির্বাচিত হন। দশম জাতীয় সংসদে সরকারি প্রতিশ্রম্নতি সম্পর্কিত স্থায়ী কমিটির সভাপতি এবং সংস্কৃতি বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ২০১৮ সালে তিনি শিক্ষা মন্ত্রণালয়ের প্রতিমন্ত্রীর দায়িত্ব পালন করেন।

তথ্যসূত্র
---------

1. ↑  রাজবাড়ী-১, কাজী কেরামত আলী। "Constituency 209\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৮-০৮।
2. ↑  "শিক্ষা প্রতিমন্ত্রী হলেন কেরামত আলী"। *www.banglanews24.com*। ২ জানুয়ারি ২০১৮। ২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৮।
**এ কে এম সেলিম ওসমান** একজন বাংলাদেশী রাজনীতিবিদ ও সংসদ সদস্য। তিনি বাংলাদেশ জাতীয় পার্টির সদস্য। তার নির্বাচনী এলাকা হলো নারায়ণগঞ্জ-৫।

কর্মজীবন
--------

২০১৪ সালে তিনি  বাংলাদেশ নিটওয়্যার প্রস্তুত ও রপ্তানিকারক সমিতির সভাপতি নির্বাচিত হন। ২০১৪ সালে তার বড় ভাই মারা যাওয়ার পর তিনি নারায়ণগঞ্জ-৫ আসন থেকে সংসদ সদস্য নির্বাচিত হন।

রাজনৈতিক জীবন
-------------

সেলিম ওসমান জাতীয় পার্টির সদস্য। ২০১৪ সালের ২৬ জুন নারায়ণগঞ্জ-৫ আসনের উপনির্বাচনে সেলিম ওসমান জাতীয় পার্টির লাঙ্গল প্রতীকে নির্বাচন করে সাংসদ নির্বাচিত হন। তার নিকটতম প্রতিদ্বন্দ্বী ছিলেন নাগরিক ঐক্যের নেতা সাবেক এমপি এস এম আকরাম।

ব্যক্তিগত জীবন
--------------

সেলিম ওসমানের বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা ও প্রতিষ্ঠাকালীন সদস্য। তিনি ১৯৭০ সালের নির্বাচনে নারায়ণগঞ্জ থেকে সংসদ সদস্য নির্বাচিত হয়েছিলেন। এরপর আবার ১৯৭৩ সালে তিনি একই আসন থেকে নির্বাচিত হয়েছিলেন। সেলিম ওসমানের মায়ের নাম নাগিনা জোহা। সেলিমের ভাই শামীম ওসমান বাংলাদেশ আওয়ামী লীগের একজন সংসদ সদস্য। সেলিম ওসমানের অপর ভাই নাসিম ওসমান ৪ বার সংসদ সদস্য নির্বাচিত হয়েছেন।[]

বিতর্ক
------

২০১৬ সালে পিয়ার সাত্তার লতিফ উচ্চ বিদ্যালয়ের প্রধান শিক্ষক শ্যামল কান্তি ভক্তকে ইসলাম অবমাননার অভিযোগে কান ধরে উঠ-বস করানো হয়। ঘটনাটি সারাদেশে ছড়িয়ে পড়ে ও তুমুল বিতর্কের জন্ম দেয়। এতে অভিযোগ উঠে যে সেলিম ওসমানের নির্দেশেই শ্যামল কান্তি ভক্তকে লাঞ্চিত করা হয়। লাঞ্ছিত করার ঘটনায় মামলা দায়ের করা হয়। এই মামলায় সেলিম ওসমানসহ দুইজনের বিরুদ্ধে অভিযোগ গঠনের বিষয়ে শুনানি হয়।

আরো দেখুন
---------

* এ কে এম শামসুজ্জোহা
* শামীম ওসমান
* নাসিম ওসমান

তথ্যসূত্র
---------

1. 1 2  "শপথ নিলেন সেলিম ওসমান"। *বিডিনিউজ টোয়েন্টিফোর ডটকম*। ৮ জুলাই ২০১৮। ৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।
2. ↑  "আবার বিকেএমইএর সভাপতি হলেন সেলিম ওসমান"। *বিডিনিউজ টোয়েন্টিফোর ডটকম*। ২ সেপ্টেম্বর ২০১৭। ২৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।
3. ↑  "শামীম ও সেলিম ওসমানের আসনে আইভীর প্রভাব"। *Dhakatimes News*। সংগ্রহের তারিখ ২০১৮-০১-২৪।
4. ↑  "নারায়ণগঞ্জের শিক্ষক শ্যামল কান্তি ভক্ত কারাগারে"। *BBC News বাংলা* (ইংরেজি ভাষায়)। ২০১৭-০৫-২৪। সংগ্রহের তারিখ ২০১৮-০১-২৪।
5. ↑  "শ্যামল কান্তিকে কান ধরে উঠবস : সত্যতা পেয়েছে বিচারিক তদন্ত কমিটি"। *jagonews24.com* (ইংরেজি ভাষায়)। সংগ্রহের তারিখ ২০১৮-০১-২৪।
6. ↑  "সেলিম ওসমানের বিরুদ্ধে চার্জগঠনের শুনানি আজ | আদালত | The Daily Ittefaq"। ২০১৭-০৯-২১ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।
**অর্লেয়ঁ (ইউকে: /ɔːrˈliːənz, ˈɔːrliənz/; ইউএস: /ˌɔːrleɪˈɒ̃, ˌɔːrliˈɑːn, ɔːrˈleɪənz/, ফরাসি : [ɔʁleɑ̃] (শুনুনⓘ))** ফ্রান্সের উত্তর-কেন্দ্রীয় একটি এলাকা ও পৌরসভা, যেটি প্যারিস থেকে ১২০ কি.মি.( ৭৪ মাইল) দূরে অবস্থিত। এটি সেন্টার-ভাল-দে অঞ্চলের লোরেট বিভাগের অন্তর্গত।

অর্লেয়ঁ লোয়ার নদীর তীরে অবস্থিত। ২০১৭ সালের হিসাব অনুযায়ী এই পৌরসভায় ১১৬,৬৮৫ জন বাসিন্দার বসবাস

কানাডার কুইবেকের ইল ডি'অরলিয়ান্স ফ্রান্সের অরলিন্সের নামানুসারে যেমন অর্লানস, অন্টারিও এবং নিউ অরলিন্স,লুইসিয়ান নামকরণ করা হয়েছে । (ফরাসি: *লা নুভেল-অরলানস* )

### ভৌগোলিক অবস্থান

অর্লেয়ঁ লোয়ার নদীর দক্ষিণ বাঁকে অবস্থিত, নদীটি পূর্ব থেকে পশ্চিমের দিকে গমনরত। অর্লেয়ঁ সুলি-সুর-লোয়ার এবং চ্যালোন্স-সুর-লোয়ারের মধ্যে লোয়ার ভ্যালি অন্তর্গত, যেটি ২০০০ সালে ইউনেস্কো স্বীকৃত বিশ্ব ঐতিহাসিক স্থা্নের তালিকায় জায়গা করে নেয়।অর্লেয়ঁর রাজধানী, প্যারিসের ১২০ কি,মি, দক্ষিণ-পশ্চিমে অবস্থিত, উত্তরে বিউস এবং অর্লান ফরেস্ট দ্বারা সীমাবদ্ধ। লোয়ার নদীর উপর দিয়ে পাঁচটি ব্রিজ শহরটিকে অতিক্রম করেছে, এগুলো হচ্ছে ইউরোপ ব্রিজ, নেওফ ব্রিজ, মার্শাল জোফ্রে ব্রিজ, জর্জ-ভি ব্রিজ(রয়াল ব্রিজ), রেন-ও ব্রিজ এবং ভিয়ারজন ব্রিজ(রেল ব্রিজ)।

লোয়ারের উত্তরে জর্জ-ভি ব্রিজে ১১০মি, উচ্চতার একটি ছোট্ট টিলা পাওয়া যায়, যেটি আস্তে আস্তে ১২৫মি, উঠে ক্রোইস ফ্রিউরিতে যায়, Fleury-les-Aubrais এর সীমানায়। অপরদিকে, দক্ষিণে একটি অবতল ভূমি রয়েছে যেটি সমুদ্র সমতল থেকে ৯৫মি, (৩১২ফুট) নিচু। এটি বন্যার ঝুঁকিপূর্ণ স্থান হিসেবে চিহ্নিত করা হয়েছে।

### লোয়ার এবং নেভিগেশন

অর্লেয়ঁর লোয়ার একটি নিমজ্জিত পরিখা দ্বারা পৃথক করা যেটি dhuis নামে পরিচিত, এর উত্তরে গ্রান্ডে লোয়ার এবং দক্ষিণে পেটাইট লোয়ার। পরিখাটি একটি বিশাল ব্যবস্থাপনার অংশ যা পূর্বে নাব্যতা রক্ষার জন্য অনুমদিত হয়েছিলো।

লোয়ার একটি গুরুত্বপূর্ণ নেভিগেশন এবং ট্রেডিং রুট ছিলো। পরিখার ফলে, সমুদ্রগামী জাহাজের আকার বৃদ্ধির সাথে , Nantes পর্যন্ত বড় জাহাজগুলো এখন মোহনায় চলাচল করতে পারে।

তথ্যসূত্র
---------

1. 1 2  "Orleans"  ওয়েব্যাক মেশিনে আর্কাইভকৃত ১২ এপ্রিল ২০১৯ তারিখে (US) and {{Cite Oxford Dictionaries|Orleans|accessdate=12 April 2019}}
2. 1 2  "Orléans"। *Collins English Dictionary*। HarperCollins। সংগ্রহের তারিখ ১২ এপ্রিল ২০১৯।
3. ↑  "Orléans"। *মেরিয়াম-ওয়েবস্টার ডিকশনারি* (ইংরেজি ভাষায়)। সংগ্রহের তারিখ ১২ এপ্রিল ২০১৯।
মার্কিন যুক্তরাষ্ট্রের রাষ্ট্রপতি হলেন দেশটির সরকার ও রাষ্ট্রের প্রধান। রাষ্ট্রপতি সেদেশের ফেডারেল শাখাগুলোর নির্বাহী শাখাগুলোর প্রধান এবং তার দায়িত্ব হল সংবিধানের মাধ্যমে প্রদত্ত এবং কংগ্রেস কর্তৃক লিখিত রাষ্ট্রীয় আইনের যথাযথ প্রয়োগ করা। যুক্তরাষ্ট্রের সংবিধানের দ্বিতীয় ধারার মাধ্যমে রাষ্ট্রপতিকে সশস্ত্র বাহিনীর প্রধানের দায়িত্ব অর্পণ করা হয়েছে এবং তাকে দেয়া হয়েছে প্রভূত ক্ষমতা। শুধু রাষ্ট্রপতির জন্য কিছু নির্দিষ্ট ক্ষমতা রয়েছে, যেমন, তিনি কংগ্রেসের উভয় কক্ষের ভোটে পাশ হয়ে আসা কোন বিল বা আইনেও ভেটো প্রয়োগ করতে পারেন। তিনি নিজের মত করে একটি উপদেষ্টা কেবিনেট তৈরি করতে পারেন এবং বিশেষ ক্ষমা ঘোষণা করতে পারেন। সিনেটের আস্থা ও উপদেশে তিনি বিভিন্ন চুক্তি সম্পাদন করতে পারেন, বিভিন্ন যুক্তরাষ্ট্রীয় দূত, বিচারক এবং এমনকি সুপ্রিম কোর্টের প্রধান বিচারপতি নিয়োগ দিতে পারেন। অবশ্য মার্কিন যুক্তরাষ্ট্রের সরকারের অন্যান্য কিছু কর্মকর্তার মত রাষ্ট্রপতিরও ক্ষমতাকেও কিছুটা সীমাবদ্ধ করা হয়েছে যাতে কোন একক ব্যক্তি নিরঙ্কুশ প্রভাব-প্রতিপত্তি অর্জন করতে না পারে।

যোগ্যতা
-------

রাষ্ট্রপতি পদে জন্মসূত্রে নাগরিক এবং অন্তত ১৪ বছর মার্কিন যুক্তরাষ্ট্রের নাগরিকেরাই নির্বাচিত হতে পারেন।এবং ৩৫ বছর বয়স্ক হতে হবে।

মেয়াদ
------

৪ বছর পর পর রাষ্ট্রপতি নির্বাচন হয়ে থাকে। একজন রাষ্ট্রপতি কেবল মাত্র দুইবার পূর্ণ মেয়াদের জন্য নির্বাচিত হতে পারেন। এছাড়া কোনো কারণে রাষ্ট্রপতির পদ খালি হলে সেই দায়িত্ব যিনি গ্রহণ করবেন, তিনি এই মেয়াদের ২ বছর এবং পরে সর্বোচ্চ ২ মেয়াদের জন্য, এভাবে সর্বমোট ১০ বছর ক্ষমতায় থাকতে পারেন।

রাষ্ট্রপতিদের তালিকা
--------------------

মূল নিবন্ধ: মার্কিন যুক্তরাষ্ট্রের রাষ্ট্রপতিদের তালিকা

| * দে
* স
মার্কিন যুক্তরাষ্ট্রের রাষ্ট্রপতি |
| --- |
|  | জর্জ ওয়াশিংটন •  জন অ্যাডামস •  টমাস জেফারসন •  জেমস ম্যাডিসন •  জেমস মন্‌রো •  জন কুইন্সি অ্যাডামস •  অ্যান্ড্রু জ্যাকসন •  মার্টিন ভ্যান বিউরেন •  উইলিয়াম হেনরি হ্যারিসন •  জন টাইলার •  জেমস কে. পোক •  জ্যাকারি টেইলার •  মিলার্ড ফিলমোর •  ফ্রাংকলিন পিয়ের্স •  জেমস বিউকানান •  আব্রাহাম লিংকন •  অ্যান্ড্রু জন‌সন •  ইউলিসিস এস. গ্রান্ট •  রাদারফোর্ড বি. হেইজ •  জেমস এ. গারফিল্ড •  চেস্টার এ. আর্থার •  গ্রোভার ক্লিভল্যান্ড •  বেঞ্জামিন হ্যারিসন •  গ্রোভার ক্লিভল্যান্ড •  উইলিয়াম ম্যাকিনলি •  থিওডোর রুজভেল্ট •  উইলিয়াম হাওয়ার্ড ট্যাফ্ট •  উড্রো উইলসন •  ওয়ারেন জি. হার্ডিং •  ক্যালভিন কুলিজ •  হার্বার্ট হুভার •  ফ্রাঙ্কলিন ডি. রুজভেল্ট •  হ্যারি এস. ট্রুম্যান •  ডোয়াইট ডি. আইজেনহাওয়ার •  জন এফ. কেনেডি •  লিন্ডন বি. জনসন •  রিচার্ড নিক্সন •  জেরাল্ড ফোর্ড •  জিমি কার্টার •  রোনাল্ড রিগ্যান •  জর্জ এইচ. ডব্লিউ. বুশ •  বিল ক্লিনটন •  জর্জ ডব্লিউ. বুশ •  বারাক ওবামা •  ডোনাল্ড ট্রাম্প •  জো বাইডেন |  |
অগ্নিচয়ন আচারের দৃশ্য 
**অগ্নিচয়ন** (সংস্কৃত: अग्निचयन, রাতভর আগুনের স্তূপ) বা **অথিরথ্রম** (মালয়ালম: അതിരാത്രം) হল উন্নত শ্রৌত আচারের একটি বিভাগ।

অগ্নিহোত্রের নৈবেদ্য ও পাক্ষিক দর-পূর্ণ-মাস নৈবেদ্যগুলির প্রতিদিনের দুবার রুটিন স্থাপন করার পরে, একজন অগ্নিস্তোম সঞ্চালনের যোগ্য, সবচেয়ে সহজ সোম আচার। অগ্নিস্তোমের পরে, কেউ আরও বিস্তৃত সোম আচার এবং অগ্নিচয়ন আচার সম্পাদনের যোগ্য। অগ্নিচয়নের বিভিন্ন প্রকার রয়েছে।

কেরালা, অন্ধ্রপ্রদেশে অগ্নিচয়ন আচার অব্যাহত রয়েছে।

বিবরণ ও ইতিহাস
--------------

সম্পূর্ণ আচারটি সম্পাদন করতে বারো দিন সময় লাগে, যার মধ্যে দুর্দান্ত পাখির আকৃতির বেদী, উত্তরবেদী ১০০৫টি ইট দিয়ে তৈরি করা হয়। কৃষ্ণ যজুর্বেদের অধ্যায় ২০ থেকে ২৫ এ লিটারজিকাল পাঠ্য রয়েছে। অগ্নিচয়নের তাৎক্ষণিক উদ্দেশ্য হল উৎসর্গকারীর জন্য অমর দেহ তৈরি করা যা স্থায়ীভাবে জীবন, যন্ত্রণা ও মৃত্যুর ক্ষণস্থায়ী প্রকৃতির নাগালের বাইরে যা এই রীতি অনুসারে মানুষের নশ্বর অস্তিত্বকে চিহ্নিত করে।

আচারটি পূর্বসূরি আচার থেকে উদ্ভূত হয়েছিল, যেগুলি বিল্ডিং ব্লক হিসাবে অন্তর্ভুক্ত করা হয়েছিল, খ্রিস্টপূর্ব ১০ শতকের কাছাকাছি, এবং সম্ভবত বৈদিক যুগের শেষের দিকে বা ৬ষ্ঠ শতাব্দী খ্রিস্টপূর্বাব্দ পর্যন্ত অবিচ্ছিন্নভাবে অনুশীলন করা হয়েছিল। উত্তর-বৈদিক যুগে, উত্তরে গুপ্ত সাম্রাজ্যের অধীনে (আনুমানিক ৪র্থ থেকে ৬ষ্ঠ শতাব্দী) এবং দক্ষিণে চোল সাম্রাজ্যের অধীনে (আনুমানিক ৯ম শতাব্দী) প্রথার বিভিন্ন পুনরুজ্জীবন ঘটেছিল, কিন্তু ১১ শতকের মধ্যে, কেরালার নাম্বুদিরিদের বাদ দিয়ে এই প্রথাটি বন্ধ করে দেওয়া হয়েছিল।

তথ্যসূত্র
---------

1. ↑  Knipe 2015, পৃ. 36।
2. ↑  Knipe 2015, পৃ. 41-49, 220-221।
3. ↑  Knipe 2015, পৃ. 46-47, 220-233।
4. ↑  Knipe 2015, পৃ. 222-233।
5. ↑  Knipe 2015, পৃ. 46।
6. ↑  Hyla Stuntz Converse (নভেম্বর ১৯৭৪)। "The Agnicayana Rite: Indigenous Origin?"। *History of Religions*। **14** (2): 81–95। এসটুসিআইডি 162189887। জেস্টোর 1062002। ডিওআই:10.1086/462716। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

### উৎস

* Knipe, David M. (২০১৫), *Vedic Voices: Intimate Narratives of a Living Andhra Tradition*, Oxford: Oxford University Press, আইএসবিএন 9780199397693 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------


উইকিমিডিয়া কমন্সে **অগ্নিচয়ন** সংক্রান্ত মিডিয়া রয়েছে।

* Staal, Frits (১৯৭৬)। "The Nambudiri Agnicayana of April 1975"। *Journal of the American Oriental Society*। **96** (1): 113। জেস্টোর 599897। ডিওআই:10.2307/599897। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Drury, Naama. *The Sacrificial Ritual in the Satapatha Brahmana*. Motilal Banarsidass Publishe, 1981.
অন্য ব্যবহারের জন্য আব্দুল কাইয়ুম (দ্ব্যর্থতা নিরসন) দেখুন।
**আব্দুল কাইয়ুম** (জন্ম: ২৮ মার্চ ১৯৪৮) বাংলাদেশ পুলিশের *আইজিপি* ছিলেন । তিনি বাংলাদেশ জাতীয়তাবাদী দলের কেন্দ্রীয় নেতা এবং চেয়ারপার্সনের উপদেষ্টা নির্বাচিত হন।

জন্ম ও শৈশব
-----------

আব্দুল কাইয়ুম ১৯৪৮ সালের ২৮ মার্চ বাংলাদেশের জামালপুর জেলার বকশীগঞ্জ উপজেলার পাখিমারা গ্রামে জন্ম গ্রহণ করেন । তিনি জামালপুর জেলা স্কুল ও জামালপুর আশেক মাহমুদ কলেজ থেকে এস এস সি ও এইচ এস সি পাস করেন । ১৯৬৭ সালে ঢাকা বিশ্ববিদ্যালয় থেকে অর্থনীতিতে স্নাতক পাস করেন।

কর্মজীবন
--------

৭ মে ২০০৫ সাল হতে ৬ জুলাই ২০০৬ সাল পর্যন্ত বাংলাদেশ পুলিশের মহা পুলিশ পরিদর্শক (আই জি পি) হিসেবে দায়িত্ব পালন করেন।

তথ্যসূত্র
---------

বহিঃসংযোগ
---------


উইকিমিডিয়া কমন্সে **আব্দুল কাইয়ুম** সংক্রান্ত মিডিয়া রয়েছে।




1. ↑  "জামালপুরে মনোনয়নের আশায় নেতাদের কেন্দ্রে দৌড়ঝাঁপ | সারাদেশ | The Daily Ittefaq"। *archive1.ittefaq.com.bd*। ২০১৯-০৮-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৭।
2. ↑  BanglaNews24.com। "বিএনপির অতীত কর্মকাণ্ডের জন্য ক্ষমা চাই- সাবেক আইজিপি আব্দুল কাইয়ুম"। *banglanews24.com* (ইংরেজি ভাষায়)। সংগ্রহের তারিখ ২০১৯-০৮-০৭।
3. ↑  "খালেদার উপদেষ্টার গাড়িবহরে হামলা: মামলা, গ্রেপ্তার ৩"। *bangla.bdnews24.com*। ২০১৯-০৮-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৭।
অন্য ব্যবহারের জন্য জাকির হোসেন (দ্ব্যর্থতা নিরসন) দেখুন।

**জাকির হোসেন** (জন্ম: ২ জুলাই ১৯৬৬) একজন বাংলাদেশি রাজনীতিবিদ যিনি কুড়িগ্রাম-৪ আসনের সংসদ সদস্য ও প্রাথমিক ও গণশিক্ষা প্রতিমন্ত্রী ছিলেন।

প্রাথমিক জীবন
-------------

জাকির হোসেন ২ জুলাই ১৯৬৬ সালে কুড়িগ্রামের কুড়িগ্রাম জেলার রৌমারী উপজেলায় জন্মগ্রহণ করেন। তার পিতা মৃত সামসুল হক এবং মাতা মৃত জুলেখা বানু। তার স্ত্রী মোছাঃ সুরাইয়া সুলতানা, তাদের এক পুত্র ও এক কন্যা।

তিনি থানাহাট এ.ইউ উচ্চ বিদ্যালয়,চিলমারী থেকে এসএসসি পাশ করে রাজাহাট মীর ইসমাইল হোসেন ডিগ্রি মহাবিদ্যালয় থেকে এইচএসসি এবং লালমনিরহাট হাতিবান্ধা আলিমুদ্দিন ডিগ্রি কলেজ থেকে বিএ পাশ করেন। এরপর রংপুর আইন মহাবিদ্যালয় থেকে এলএলবি ডিগ্রি অর্জন করেন।

রাজনৈতিক জীবন
-------------

জাকির হোসেন ১৯৭৭ সালে ছাত্রলীগে যোগদান করে ১৯৮১ সালে কুড়িগ্রাম কলেজ শাখা ছাত্রলীগের সহ-সভাপতি, ১৯৮২ সালে কুড়িগ্রাম জেলা ছাত্রলীগের সহ-সভাপতি, ১৯৮৩-১৯৮৫ সালে রৌমারী উপজেলা যুবলীগের প্রতিষ্ঠাতা আহব্বায়ক ও সভাপতি, ১৯৮৭-১৯৯০ সাল পর্যন্ত তিনি রৌমারী উপজেলা আওয়ামী লীগের সাংগঠনিক সম্পাদক, ১৯৯০ সালে রৌমারী উপজেলা শাখা আওয়ামীলীগের সাধারণ সম্পাদক হিসাবে ২০০৮ সাল পর্যন্ত দায়িত্ব পালন, ২০০৮ সাল থেকে ২০১৫ পর্যন্ত রৌমারী উপজেলা আওয়ামীলীগের সহসভাপতি ও ২০১৫ সাল হতে রৌমারী উপজেলা আওয়ামীলীগের সভাপতি হিসেবে দায়িত্ব পালন করেন।

তিনি ২০০৮ সালের নবম জাতীয় সংসদ নির্বাচনে কুড়িগ্রাম-৪ আসন থেকে বাংলাদেশ আওয়ামী লীগের প্রার্থী হিসেবে প্রথমবার সংসদ সদস্য নির্বাচিত হয়েছিলেন। এর পর ২০১৮ সালের একাদশ জাতীয় সংসদ নির্বাচনে একই আসন থেকে তিনি দ্বিতীয় বারের মতো সংসদ সদস্য নির্বাচিত হয়েছেন।

৭ জানুয়ারি ২০১৯ সাল থেকে তিনি প্রাথমিক ও গণশিক্ষা মন্ত্রণালয়ের প্রতিমন্ত্রীর দায়িত্ব পালন করছেন।

তথ্যসূত্র
---------

1. 1 2 3 4 5  "মোঃ জাকির হোসেন, মাননীয় প্রতিমন্ত্রী, প্রাথমিক ও গণশিক্ষা মন্ত্রনালয়"। *বাংলাদেশ জাতীয় তথ্য বাতায়ন*। ২৪ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২১।
2. ↑  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।
3. ↑  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
4. ↑  "কুড়িগ্রাম-৪: বেসরকারিভাবে বিজয়ী নৌকা প্রার্থী মো: জাকির হোসেন"। *দৈনিক ইত্তেফাক*। সংগ্রহের তারিখ ৩১ ডিসেম্বর ২০১৮।
**আমানুর রহমান খান রানা** একজন বাংলাদেশি রাজনীতিবিদ এবং সংসদ সদস্য। তিনি ৯ম জাতীয় সংসদে টাঙ্গাইল-৩ আসনের সংসদ সদস্য মৃত্যুবরণ করার পর ২০১২ সালের ১৮ নভেম্বর উপনির্বাচনে আওয়ামী লীগের মনোনয়ন না পেয়ে স্বতন্ত্র প্রার্থী হিসেবে বিজয়ী হন। ২০১৪ সালের নির্বাচনে বাংলাদেশ আওয়ামী লীগের মনোনয়নে একই আসন থেকে পুনরায় জাতীয় সংসদের সদস্য নির্বাচিত হন।

ব্যক্তিগত জীবন
--------------

রানা ১৯৬৬ সালের ৬ অক্টোবর টাঙ্গাইল জেলার ঘটাইল উপজেলায় জন্মগ্রহণ করেন। তার পিতার নাম আতাউর রহমান খান ও মাতার নাম ফাতেমা রহমান খান। এই দম্পতির পাঁচ পুত্রের মধ্যে রানা দ্বিতীয়, অন্যরা হলেন টাঙ্গাইলের সাবেক আওয়ামীলীগ নেতা মরহুম আমিনুর রহমান খান বাপ্পী, টাঙ্গাইল পৌরসভার সাবেক মেয়র সহিদুর রহমান খান মুক্তি, ব্যবসায়ী জাহিদুর রহমান খান কাকন এবং ছাত্রলীগের সাবেক কেন্দ্রীয় সহসভাপতি সানিয়াত খান বাপ্পা।

বিতর্ক
------

বিভিন্ন সময় রানার বিরুদ্ধে চাঁদাবাজি, ভূমি দখল, হত্যাসহ বিভিন্ন সন্ত্রাসী কার্যকলাপের অভিযোগে মামলা হয়েছে। ২০১৩ সালের ১৮ জানুয়ারি আওয়ামী লীগের টাঙ্গাইল জেলা শাখার নেতা ও মুক্তিযোদ্ধা ফারুক আহম্মেদ খুন হন। ২০১৬ সালের ৩ ফেব্রুয়ারি বাংলাদেশ পুলিশ মামলার অভিযোগপত্রে প্রধান আসামী হিসেবে রানার নাম দাখিল করে। ২০১৬ সালের ১৮ সেপ্টেম্বর থেকে এই মামলায় তিনি টানা ৩৪ মাস কারাভোগের পর ২০১৯ সালের ৯ জুলাই জামিনে মুক্তি পান।

তথ্যসূত্র
---------

1. 1 2 3 4 5  Kantho, Kaler (১৯ সেপ্টে ২০১৬)। "এমপি রানা কারাগারে"। *Kalerkantho*। সংগ্রহের তারিখ ৬ ডিসে ২০১৮।
2. ↑  "৯ম জাতীয় সংসদ সদস্য তালিকা পার্টি অনুযায়ী (বাংলা)"। *www.parliament.gov.bd*। ২০১৮-১০-১৮ তারিখে মূল থেকে আর্কাইভ করা। সংগ্রহের তারিখ ২০১৮-১২-০৬।
3. 1 2  "Constituency 132\_10th\_Bn"। *www.parliament.gov.bd*। ২০২৩-০৬-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
4. ↑  "সংরক্ষণাগারভুক্ত অনুলিপি" (পিডিএফ)। ২৮ ডিসেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ডিসেম্বর ২০১৮।
5. 1 2  "এমপি রানাকে ফের গ্রেফতারের আবেদন গোয়েন্দা পুলিশের"। *Jugantor*।
6. ↑  "এমপি রানা ঘাটাইলে মূর্তিমান আতঙ্ক"। *সমকাল*। সংগ্রহের তারিখ ৬ ডিসে ২০১৮।
7. ↑  "৩৪ মাস পর জামিনে মুক্ত সাবেক সাংসদ আমানুর"। *প্রথম আলো২*। সংগ্রহের তারিখ ১১ জুলাই ২০১৯।
**খান বাহাদুর এমাদউদ্দীন আহমদ** (১৮৭৫-১৯৩৬) বাংলাদেশের একজন বরেণ্য রাজনৈতিক ব্যক্তিত্ব। ১৯২২ সালে তিনি **খান বাহাদুর** উপাধিতে ভূষিত হন। তিনি বেঙ্গল লেজিসলেটিভ কাউন্সিলের সদস্য ছিলেন।

প্রাথমিক জীবন
-------------

এমাদউদ্দীন আহমদ রাজশাহী বিভাগের চাঁপাইনবাবগঞ্জ জেলার রাজারামপুর গ্রামে জন্মগ্রহণ করেন।

শিক্ষা জীবন
-----------

এমাদউদ্দীন আহমদ রাজশাহী কলেজিয়েট স্কুল থেকে এনট্রান্স পাস করেন। তিনি এফ.এ পাস করেন রাজশাহী কলেজ থেকে। রাজশাহী কলেজ থেকেই তিনি বি.এ ডিগ্রি লাভ করেন এবং কলকাতা বিশ্ববিদ্যালয় থেকে বি.এল ডিগ্রি লাভ করেন।

কর্ম জীবন
---------

কর্ম জীবনের শুরুতে তিনি রাজশাহী জজকোর্টে আইন ব্যবসায় যোগদান করেন।

রাজনৈতিক জীবন
-------------

* রাজশাহী মোহামেডান অ্যাসোসিয়েশন এর প্রতিষ্ঠাতা সম্পাদক
* বেঙ্গল লেজিসলেটিভ কাউন্সিলের সদস্য
* রাজশাহী জেলা বোর্ডের প্রথম নির্বাচিত চেয়ারম্যান
* রাজশাহী পৌরসভার নির্বাচিত প্রথম মুসলমান বেসরকারি চেয়ারম্যান
* ১৯৩০ সালে আইনসভার সদস্য নির্বাচিত
* ডেপুটি স্পিকার এর পদ লাভ

অর্জন
-----

তার নামানুসারে রাজশাহীর একটি রাস্তার নামকরণ করা হয় খান বাহাদুর এমাদউদ্দীন রোড। ১৯২২ সালে তাকে তার কর্মদক্ষতা এবং ব্যক্তিত্বের স্বীকৃতি স্বরূপ খানবাহাদুর উপাধিতে ভূষিত করা হয়।

মৃত্যু
------

১৯৩৬ সালের ৭ মে তিনি শেষ নিঃশ্বাস ত্যাগ করেন৷

তথ্যসূত্র
---------

1. ↑  "আহমদ, এমাদউদ্দীন"। *বাংলাপিডিয়া*। বাঙ্গিলা একাডেমী। সংগ্রহের তারিখ ২৩ ফেব্রুয়ারি ২০১৭।
2. ↑  "Brief History (Bengali)"। *রাজশাহী কলেজ*। Rajshahi College। ২৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৭।
3. ↑  "রাজশাহী কলেজ"। *রাজশাহী জেলা*। রাজশাহী জেলা প্রশাসন। ৭ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৭।
**জর্জ বাওয়ারিং** (জন্ম ১৯৩৫) কানাডার অগ্রগণ্য কবি ও লেখক। শতাধিক গ্রন্থের জনক জর্জ হলেন নতুন শতাব্দীর শুরুতে কানাডায় পার্লামেন্টারি পোয়েট লরিয়েট পদে অভিষিক্ত প্রথম কবি। একই সাথে কবিতা এবং কথাসাহিত্যের জন্য গভর্নর জেনারেল পুরস্কার পেয়েছেন এমন সাহিত্যিক কানাডায় হাতে গোনা - মাত্র তিনজন। মাইকেল ওনডাডজী এবং মার্গারেট অ্যাটউড ছাড়া তৃতীয় জন হলেন জর্জ বাওয়ারিং।

গ্রন্থপঞ্জি
-----------

### কাব্যগ্রন্থ

* *স্টিকস অ্যান্ড স্টোনস* (১৯৬৩)
* *রকি মাউন্টেইন ফুট*, (১৯৬৯)
* *দ্য গ্যাংস অব কসমস’ (১৯৬৯)*
* *হিজ লাইফ: আ পোয়েম* (২০০০)
* *মাই ডার্লিং নেলি গ্রে* (২০১০)

### উপন্যাস

* *ডেলসিং*
* *মিরর অন দ্য ফ্লোর* (১৯৬৭)
* *বার্নিং ওয়াটার* (১৯৮০)

### জীবনকথা

* *অটোবায়োলজি* (১৯৭২)
* *আ ম্যাগপাই লাইফ: গ্রোইং আ রাইটার* (২০০১)
* *পিন বয়: আ মেময়ের* (২০১২))
* *রাইটিং দ্য ওকানাগান (২০১৫)*

পুরস্কার
--------

গভর্নর জেনারেল সাহিত্য পুরস্কার ১৯৬৯, ১৯৮০

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "সব্যসাচী কানাডীয় লেখক জর্জ বাওয়ারিং"। *prothomalo.com*। [*স্থায়ীভাবে অকার্যকর সংযোগ*]